Legend of Kamapuaa. 335 



poliopele o ko Pele mau kaikaina ia. E kui lei ana lakou i lalo o Kilauea. Oli aku la o 



Kamapuaa penei: 



A ka luna i Puuonioni, 



Noho ke anaina a ka wahine, 



I ka luna o Wahinekapvi, 



He oioina Kilauea, 



He noho ana o Papalauahi, 



Ke lauahi wale la no o Pele ia Puna. 



Ua one a kai o Malama, 



E malama ana e, aloha. 



Ma keia oli ana o Kamapuaa, ua lohe no o Pele, a he hookuli okoa iho no. Owili 

 ae la i ka ahu moena a moe iho la ma ke kae o ke kapuahi, me ka ike no, o Kamapuaa 

 keia e ku nei i luna o Akanikolea. Oli aku la o Kamapuaa : 



Mai Puna hoi an i hele mai nei, 



Ua ike mai nei hoi au i na wahine kohi noni, 



Wauwau noni, 



Pakuikui noni, 



Kakau noni, 



Kapunaiki kanaka loa, 



Ka loa o kanaka, i ka hele ana, 

 Make i ka oopa, 



1 ka maloeloe, 

 E ala, aloha e ! 



Olelo mai o Pele i lalo o Halemaumau : "He ala aku ka hoi ke kanaka, o ka puaa 

 ka la, oia ka mea e ala aku ai." O ke kumu o keia olelo a Pele, o keia olelo henehene 

 kuamuamu a Kamapuaa i na wahine kui noni. O ke ano o ia, no ka makole o Pele, no- 

 laila keia olelo a Kamapuaa. 



I aku o Kamapuaa i na 'kua: "Ea! ua ike ia mai la paha wau, ke olelo mai la, he 

 puaa ka wau." Olelo mai na akua: "Oli ia aku." 



Ia Makalii lau awaawa o Puna, 



Hala ka wai mauka o Kapapala, 



Lani pili o Hilo — e, 



I Hilo, i Puna kaua e! 



E Pele e ! ilaila kaua e noho ai, 



Kui ana i ka lehua i Hopoe nei la. 



